b'\n_START_ARTICLE_\nMezi\n_START_PARAGRAPH_\nMezi (tudi Moesi, gr\xc5\xa1ko \xce\x9c\xce\xbf\xce\xb9\xcf\x83\xce\xbf\xce\xaf) so bili verjetno tra\xc4\x8dansko pleme, ki je \xc5\xbeivelo v vzhodnih predelih poznej\xc5\xa1e rimske province Moesia Superior, danes ozemlje Srbije i Moesia Inferior severna Bolgarija._NEWLINE_Mezi so \xc5\xbeiveli severno od Dardancev, zahodno od Cibrice in ju\xc5\xbeno od Donave. Ka\xc5\xbee da so imeli prazgodovinski Mezi trgovske stike z rudarskimi in poljedelskimi izdelki predvsem s \xc4\x8drnomorskimi gr\xc5\xa1kimi naselji, da so bili v stalnih bojih s prodirajo\xc4\x8dimi Skiti, dokler slednjih niso ugnali Makedonci, in da se v bojih proti keltskim Skordiskom, ki so se polakomnili njihovih rudnikov, sprva podlegli - s Skordiski so Rimljani, po zmagi nad Makedonijo leta 168 pr. n. \xc5\xa1t., prihajali v stalne konflikte - pozneje pa so si ponovno opomogli. Pestra politi\xc4\x8dna dogajanja v zadnjih desetletjih 1. stoletja pr. n. \xc5\xa1t so privedla do priklju\xc4\x8ditve Mezov leta 29. pr. n. \xc5\xa1t. v rimsko provinco Makedonijo in pozneje do nastanka samostojne province Mezija.'